[{"text_idx": "#000006", "text": "Cafodd y gystadleuaeth ei threfnu gan y Mentrau Iaith, a bydd pawb yn nosbarth Penny, sydd ym mlwyddyn 5, yn derbyn het a\u0302\u2019r dyluniad arni"}, {"text_idx": "#000007", "text": "Dyluniad buddugol Penny Grice o Gaerfyrddin"}, {"text_idx": "#000009", "text": "Cafodd y gystadleuaeth i blant a phobol ifanc dan 18 oed ei lansio er mwyn cyd-fynd a\u0302 Chwpan y Byd, gyda chyfle i ddosbarth yr enillydd ennill set o hetiau bwced."}, {"text_idx": "#000010", "text": "Bydd dyluniad Penny Grice, sydd ym mlwyddyn 5, yn cael ei argraffu ar hetiau bwced a bydd pawb yn ei dosbarth yn derbyn un."}, {"text_idx": "#000011", "text": "Ynghyd a\u0302 hynny, mae Cymdeithas Be\u0302l-droed Cymru yn ei gwahodd i wylio sesiwn hyfforddi ti\u0302m pe\u0302l-droed Cymru yn y gwanwyn."}, {"text_idx": "#000012", "text": "Penny Grice a\u2019r dyluniad buddugol"}, {"text_idx": "#000014", "text": "Fe wnaeth 5,400 o blant gymryd rhan, a Zakia Johnson o Rydaman, Lili Wen Morgan o Ruthun ac Ifan Midwood o Forfa Nefyn ydy\u2019r tri arall ddaeth i\u2019r brig, a byddan nhw\u2019n derbyn tocyn arnheg o siop Spirit of \u201958 yn wobr."}, {"text_idx": "#000015", "text": "\u201cRydyn ni wedi cael ein sbwylio gan gymaint o hetiau bwced sy\u2019 wedi cael eu dylunio!\u201d medd Sioned Dafydd."}, {"text_idx": "#000017", "text": "\u201cRydyn ni\u2019n hoff iawn o\u2019r lliwiau a geiriau \u2018Yma o Hyd\u2019 yn mynd o gwmpas y band canol,\u201d meddai Geraint L\u00f8vgreen yn ei feirniadaeth."}, {"text_idx": "#000018", "text": "\u201cAc mae\u2019r galon efo bathodyn Cymru yn ei chanol yn wych hefyd."}, {"text_idx": "#000019", "text": "\u201cRoedd hi\u2019n gystadleuaeth safonol iawn."}, {"text_idx": "#000020", "text": "\u201cDoes yna ddim prinder dylunwyr talentog ifanc yng Nghymru."}, {"text_idx": "#000021", "text": "\u201cRydyn ni wrth ein bodd efo\u2019r bedair het."}, {"text_idx": "#000022", "text": "\u201cBasai pob un ohonyn nhw\u2019n gallu ennill a baswn i\u2019n hapus iawn.\u201d"}, {"text_idx": "#000023", "text": "\u2018Apelio at blant Cymraeg a di-Gymraeg\u2019"}, {"text_idx": "#000025", "text": "\u201cRoedd y gystadleuaeth yn apelio at blant Cymraeg a di-Gymraeg yr un fath,\u201d meddai."}, {"text_idx": "#000026", "text": "\u201cMae wedi bod yn llwyddiant ysgubol. Ac mae\u2019r wobr yn apelio hefyd, wrth gwrs!"}, {"text_idx": "#000027", "text": "\u201cHoffem i\u2019r plant gael cyfle i weld eu hetiau wedi\u2019u harddangos. Maen nhw wir yn haeddu\u2019r clod.\u201d"}, {"text_idx": "#000028", "text": "Bydd y Mentrau Iaith yn cynhyrchu cyfres o fideos gyda mwy o hetiau bwced i ddangos yr amrywiaeth eang o ddyluniadau, ac i ddiolch i\u2019r plant am gymryd rhan."}, {"text_idx": "#000030", "text": "Siom cyn-enillydd Llangollen am \u201cguddio\u2019r Gymraeg\u201d ar wefannau cymdeithasol yr w\u0302yl\nSwyddogion am waredu dyfais yn Llanllwni\nCyhoeddi gwybodaeth newydd am iaith a phoblogaeth\nEnwau Cymraeg ar ysgolion Saesneg yn ennyn gwrthwynebiad\nAgor ysgol Saesneg newydd yn \u201cgam yn o\u0302l i addysg Gymraeg\u201d"}, {"text_idx": "#000032", "text": "Colofnydd cylchgrawn golwg \u201cwedi tynnu allan\u201d o gynrychioli Cymru yng Nghwpan y Byd"}, {"text_idx": "#000039", "text": "Dwi wedi anghofio fy nghyfrinair"}]